
Često dobijam pitanja o tome šta raditi i kako klanjati u školi, na 
fakultetu i na poslu gdje profesor ili poslodavac nemaju predviđeno 
vrijeme za namaz. 

U sličnoj sam situaciji i sam bio kada sam bio sredjoškolac u gimnaziji, 
tražio sam neko "zaklonjeno" mjesto gdje ću na miru, ali i relativno 
brzo moći da obavim namaz i da se vratim i ne zakasnim na čas. 
Problem se naročito javljao zimi za podne namaza, a i zimi i Ijeti za 
aksam namaz. 



Kada je direktorica gimnazije saznala za ovo pitanje, pozvala je mene i 
mog druga na razgovor. Odmah nas je pitala o čemu se radi, pa sam 
joj odmah otvoreno i rekao. Nije nam uputila nikakvu kritiku, osim što je rekla da je ona ateista. 
A onda je uslijedila gesta-rekla je: "Nemojte tražiti nikakvo mjesto gdje ćete klanjati. Kada god 
budete htjeli da klanjate, slobodno dođite u moju kancelariju i tu na miru klanjajte." 
Elhamdulillah, tako smo kasnije sasvim mirno obavljali namaz u "glavnoj" prostoriji u školi. 


Šta želim reći? Dragi brate, cijenjena sestro, cijenjenja omladino, samo Allah zna koliko sam 
sretan kada mi dodju ovakva pitanja, jer su ona samo odraz brige za djelom koje Allah najviše 
voli - namaz u njegovo vrijeme. 

Prije nego nas šejtan navede da razmišljamo kako da naklanjavamo namaze, trebamo od sebe 
sve što je do nas uraditi da klanjamo namaz u njegovo vrijeme tim prije jer je, u najmanju ruku, 
veliki grijeh svjesno dočekati istek namaskog vremena bez obavljenlg namaza. Budimo otvoreni, 
sa našim profesorom ili poslodavcem i učtivo iznesimo svoju potrebu. To bi trebalo da poveća 
njihovo povjerenje prema nama, a naročito ukoliko smo uzoriti studenti i radnici. Onda ćemo, 
inšallah, vidjeti pravo značenje ajeta: "A onome ko se Allaha bude bojao - On će izlaz dati." (Et- 
Talak) 

